VILKAVIŠKIO RAJONO SAVIVALDYBĖS TARYBA

SpREndimas

DĖL VILKAVIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. B-TS-691 „DĖL VILKAVIŠKIO RAJONO SAVIVALDYBĖS BUITINIŲ NUOTEKŲ VALYMO ĮRENGINIŲ ĮRENGIMO DALINIO KOMPENSAVIMO TVARKOS APRAŠO PATVIRTINIMO“ PAKEITIMO

2023 m. kovo 31 d. Nr. B-TS-1304

Vilkaviškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lietuvos Respublikos ministro 2023 m. sausio 30 d. įsakymą Nr. D1-37 „Dėl Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ pakeitimo“ Vilkaviškio rajono savivaldybės taryba n u s p r e n d ž i a:

1. Pakeisti Vilkaviškio rajono savivaldybės individualių buitinių nuotekų valymo įrenginių įrengimo dalinio kompensavimo tvarkos aprašo, patvirtinto Vilkaviškio rajono savivaldybės tarybos 2021 m. vasario 26 d. sprendimu Nr. B-TS-691 „Dėl Vilkaviškio rajono savivaldybės individualių buitinių nuotekų valymo įrenginių įrengimo dalinio kompensavimo tvarkos aprašo patvirtinimo“, 9.1 papunktį ir jį išdėstyti taip:

„9.1. Nekilnojamojo turto registro centrinio duomenų banko išrašo (ne senesnio kaip vienerių metų) apie nuosavybės teise įregistruotą pastatą ir žemės sklypą, kuriame įrengti Įrenginiai, kopiją ir statinių statybą leidžiančio dokumento kopiją (kai statybą leidžiantis dokumentas privalomas vadovaujantis STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nuostatomis);“.

2. Paskelbti šį sprendimą Teisės aktų registre ir Vilkaviškio rajono savivaldybės interneto svetainėje www.vilkaviskis.lt.

Šis sprendimas gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Neiberka